wannaphong/clean_thaiwikipedia huggingface dataset:
# อันดับทานตะวัน
อันดับทานตะวัน หรือ Asterales (AST-er-ALE'-eez)Botanical Latin, William T Stearn, Timber Press 2004, ISBN 0-88192-627-2 เป็นอันดับของพืชใบเลี้ยงคู่ที่รวมวงศ์ขนาดใหญ่คือ Asteraceae (หรือ Compositae) และวงศ์ของพืชที่ใกล้เคียงรวมเป็น 10 วงศ์ .The Families and Genera of Vascular Plants, Edited by K. Kubitzki, Volume VIII, Flowering Plants Eudicots Asterales; Springer 2006
 อ้างอิง
# วัฒนธรรมเกาหลี
200px|thumb|เทศบาลตะเกียงดอกบัว

ถึงแม้ว่าการเมืองของประเทศเกาหลีเหนือและเกาหลีใต้ จะมีความขัดแย้ง แต่สิ่งที่ทั้งสองประเทศมีร่วมกันคือ วัฒนธรรมเกาหลี

 ศิลปะ 

 นาฏศิลป์ 

200px|thumb|Jinju geommu

ความแตกต่างระหว่างนาฏศิลป์พื้นบ้านกับนาฏศิลป์มาตรฐานในเกาหลีคือ ดนตรีประกอบ นาฏศิลป์มาตรฐานทั่วไปของเกาหลีนั้น เรียกว่า jeongjaemu (정재무) ซึ่งจัดแสดงในงานเลี้ยง และ ilmu (일무) ซึ่งจัดแสดงในพิธีขงจื้อเกาหลี Jeongjaemu แบ่งเป็นการแสดงแบบท้องถิ่น (향악정재, hyangak jeongjae) และแบบทางการซึ่งได้รับอิทธิพลมาจากเอเชียกลางและประเทศจีน (당악정재, dangak jeongjae) ส่วน Ilmu ก็แบ่งเป็นการแสดงแบบสามัญชน (문무, munmu) และแบบทหาร (무무, mumu) การแสดงส่วนใหญ่มักสวมหน้ากากEckersley, M. ed. 2009. Drama from the Rim: Asian Pacific Drama Book (2nd ed.). Drama Victoria. Melbourne.p54, ชุดที่นิยมใส่เพื่อแสดง เรียกว่า เก็นจะ

 จิตรกรรม 

thumb|200px|ภาพจิตรกรรมแสดงถึงวันสำคัญวันหนึ่งของเกาหลี

จิตรกรรมที่พบในเกาหลีในช่วงยุคก่อนประวัติศาสตร์นั้น เป็นศิลปะสกัดหิน ซึ่งแสดงถึงการเผยแพร่ศาสนาพุทธจากประเทศอินเดีย ผ่านทางประเทศจีน

 งานฝีมือ 
200px|thumb|ภาพวาดงานฝีมือชิ้นหนึ่งในพิพิธภัณฑ์แห่งชาติเกาหลี

มีงานฝีมือที่เก่าแก่มากมายในเกาหลี ส่วนใหญ่มากเป็นงานฝีมือทีเกิดจากการกระทำยามว่างของผู้คน มักใช้วัสดุโลหะ ไม้ แฟบริก แก้ว ซึ่งหาพบได้ง่าย

งานฝีมือส่วนใหญ่ มักได้รับอิทธิพลจากประเทศจีน
# สมเด็จพระเจ้าบรมวงศ์เธอ เจ้าฟ้าปิ๋ว
สมเด็จพระเจ้าบรมวงศ์เธอ เจ้าฟ้าปิ๋ว มีพระนามเดิมว่า พระองค์ปิ๋ว (26 เมษายน พ.ศ. 2365 - พ.ศ. 2383) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่สมเด็จพระเจ้าบรมวงศ์เธอ เจ้าฟ้ากุณฑลทิพยวดี

พระประวัติ
สมเด็จพระเจ้าบรมวงศ์เธอ เจ้าฟ้าปิ๋วประสูติเมื่อ วันศุกร์ เดือน 6 ขึ้น 6 ค่ำ ปีมะแมจัตวาศก จ.ศ. 1184 ซึ่งตรงกับวันที่ 26 เมษายน พ.ศ. 2365 เป็นพระราชโอรสพระองค์ที่ 3 ในสมเด็จพระเจ้าบรมวงศ์เธอ เจ้าฟ้ากุณฑลทิพยวดี

ต่อมาในแผ่นดินของพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ทรงพระกรุณาโปรดตั้งองค์ใหญ่ สถาปนาเป็นเจ้าฟ้าพระราชทานพระนามว่า "อาภรณ์" ตั้งแต่นั้นมาจึงเรียกกันว่า "เจ้าฟ้าอาภรณ์" แต่องค์กลางกับองค์ปิ๋วนั้น ทรงพระกรุณาเรียกว่าเจ้าหนูกลางกับเจ้าหนูปิ๋ว เจ้าฟ้าปิ๋วทรงได้รับพระราชทานโสกันต์เมื่อพ.ศ. 2377 มีการสมโภชที่พระที่นั่งดุสิตมหาปราสาท มีงานมหรสพ 4 วันชุมนุมพระบรมราชาธิบาย-ในพระบาทสมเด็จพระจอมเกล้าเจ้าอยู่หัว-ภาคที่-๒-หมวดราชประเพณีโบราณ/๒-ประเพณีลงสรงโสกันต์

ต่อมาเจ้าฟ้ากุณฑลทิพยวดีทรงฝากพระโอรสองค์กลาง "เจ้าฟ้ากลาง" พระชันษาได้ 10 ปีกับโอรสองค์น้อย "เจ้าฟ้าปิ๋ว" พระชันษา 7 ปี ให้สุนทรภู่ซึ่งขณะนั้นบวชเป็นพระสอนหนังสือในปี พ.ศ. 2372ประวัติ สุนทรภู่  จาก siamnt พระสุนทรภู่เริ่มถวายพระอักษร แก่เจ้าฟ้าทั้งสองพระองค์ จนอ่านออกเขียนได้คล่องแล้ว พระสุนทรภู่จึงได้แต่งภาษิตคำกลอนขึ้นถายเจ้าฟ้าทั้งสองพระองค์ เมื่อ พ.ศ. 2373 ได้แก่ "เพลงยาวถวายโอวาท" นอกจากนี้เจ้าฟ้ากุณฑลทิพยวดี ยังได้ทรงฝากฝังพระราชโอรสทั้ง 3 พระองค์ให้เป็นศิษย์ของเจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว รัชกาลที่ 4) ซึ่งขณะนั้นได้ทรงผนวชอยู่วัดบวรนิเวศวิหารอีกด้วย ในรัชกาลที่ 3 นี้ เจ้าฟ้าอาภรณ์ได้เริ่มรับราชการโดยได้ทรงช่วยกำกับกรมพระคชบาล และเจ้าฟ้ากลางได้รับราชการในกรมวัง ส่วนเจ้าฟ้าปิ๋วนั้นยังทรงพระเยาว์จึงไม่ได้ทรงรับราชการแต่อย่างใด

เจ้าฟ้าปิ๋วสิ้นพระชนม์เมื่อ ปีชวดโทศก จ.ศ. 1202 ซึ่งตรงกับพ.ศ. 2383 ขณะพระชันษาได้ 19 ปี ในรัชสมัยพระบาทสมเด็จพระนั่งเกล้าเจ้าอยู่หัว

พระอิสริยยศ

 สมเด็จพระเจ้าลูกยาเธอ เจ้าฟ้าปิ๋ว (26 เมษายน พ.ศ. 2365 - 1 สิงหาคม พ.ศ. 2367)
 สมเด็จพระเจ้าน้องยาเธอ เจ้าฟ้าปิ๋ว (1 สิงหาคม พ.ศ. 2367 - พ.ศ. 2377)
 สมเด็จพระเจ้าน้องยาเธอ เจ้าฟ้าปิ๋ว (พ.ศ. 2377 - พ.ศ. 2383)
 สมเด็จพระเจ้าบรมวงศ์เธอ เจ้าฟ้าปิ๋ว (พระนามหลังการสิ้นพระชนม์)

พงศาวลี
# ชวลิต ธนะชานันท์
นายชวลิต ธนะชานันท์ เป็นอดีตรัฐมนตรีช่วยว่าการกระทรวงการคลัง ในรัฐบาลพลเอก ชาติชาย ชุณหะวัณ และอดีตผู้ว่าการธนาคารแห่งประเทศไทยชวลิต ธนะชานนท์ จาก ธนาคารแห่งประเทศไทย อดีตประธานคณะกรรมการตลาดหลักทรัพย์แห่งประเทศไทย อดีตประธานกรรมการบริษัท โพสต์ พับลิชชิงจำกัด (มหาชน)

 ประวัติ 
ชวลิต ธนะชานันท์ เกิดเมื่อวันที่ 2 กรกฎาคม พ.ศ. 2473 เป็นบุตรคนที่4 ของ นายเทียม กับนางเริ่มจิต ธนะชานันท์ สำเร็จการศึกษาระดับปริญญาตรีทางด้านเศรษฐศาสตร์ จากมหาวิทยาลัยแมนเชสเตอร์ ประเทศอังกฤษ และได้รับปริญญาดุษฎีบัณฑิตกิตติมศักดิ์ จากคณะพาณิชยศาสตร์และการบัญชี มหาวิทยาลัยธรรมศาสตร์ มีน้องชาย 2 คน ชื่อ พลโท นายแพทย์ ดำรงค์ ธนะชานันท์ และนายเสรี ธนะชานันท์

สมรสกับ ปรานี ธนะชานันท์ มี บุตรีชื่อ ต้องใจ ธนะชานันท์เปิดอีกชื่อ “ต้องใจ” ลูกสาวอดีตผู้ว่าฯแบงก์ชาติ โดดชิงเก้าอี้ผู้นำวังบางขุนพรหม ดำรงตำแหน่ง กรรมการผู้จัดการ บริษัท ประชารัฐรักสามัคคี วิสาหกิจเพื่อสังคม (ประเทศไทย) จำกัด 

ชวลิต ธนะชานันท์ เริ่มเข้าทำงานเป็นอาจารย์ประจำภาควิชาเศรษฐศาสตร์ วิทยาลัยวิชาการศึกษา ในปี พ.ศ. 2497 เป็นเศรษฐกรประจำ USOM ในปี พ.ศ. 2500 เข้าทำงานที่ธนาคารแห่งประเทศไทย ในตำแหน่งเศรษฐกร ฝ่ายวิชาการ เมื่อปี พ.ศ. 2506 ต่อมาได้ดำรงตำแหน่งผู้ช่วยผู้อำนวยการฝ่ายวิชาการ รองผู้อำนวยการฝ่าวิชาการ และเป็นผู้อำนวยการฝ่ายวิชาการ ในปี พ.ศ. 2518 เป็นผู้ช่วยผู้ว่าการฯ รองผู้ว่าการฯ ในระหว่างปี พ.ศ. 2519-2533 จนกระทั่งได้รับแต่งตั้งเป็นผู้ว่าการธนาคารแห่งประเทศไทย เมื่อวันที่ 6 มีนาคม พ.ศ. 2533 จนถึงวันที่ 30 กันยายนของปีเดียวกัน จากนั้นในเดือนธันวาคม เขาได้รับแต่งตั้งเป็นรัฐมนตรีช่วยว่าการกระทรวงการคลังพระบรมราชโองการ ประกาศ ตั้งรัฐมนตรี (จำนวน ๔๕ ราย)

ในปี พ.ศ. 2544 เขาได้รับแต่งตั้งเป็นประธานกรรมการตลาดหลักทรัพย์แห่งประเทศไทย

ชวลิต ถึงแก่กรรมเมื่อวันที่ 9 มีนาคม พ.ศ. 2552POST แจ้ง"ชวลิต ธนะชานันท์"ประธานกรรมการถึงแก่อนิจกรรมแล้ว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๕ ตอนที่ ๒๐๑ ง ฉบับพิเศษ หน้า ๒๒, ๓ ธันวาคม ๒๕๓๑
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๑๒ ง ฉบับพิเศษ หน้า ๒๖, ๒๘ มกราคม ๒๕๒๙
# อันดับผักกาด
อันดับผักกาด หรือ Brassicales เป็นอันดับของพืชมีดอกในกลุ่มยูโรสิด II ของพืชใบเลี้ยงคู่ในระบบ APG II สมาชิกของอันดับนี้สามารถผลิต glucosinolate (น้ำมันมัสตาร์ด)ได้ อันดับนี้บางครั้งเรียก Capparales

สมาชิกในอันดับนี้ได้แก่:
 Akaniaceae
 Bataceae
 Brassicaceae
 Capparaceae
 Caricaceae
 Cleomaceae
 Gyrostemonaceae
 Koeberliniaceae
 Limnanthaceae
 Moringaceae
 Pentadiplandraceae
 Resedaceae
 Salvadoraceae
 Setchellanthaceae
 Tiganophytaceae
 Tovariaceae
 Tropaeolaceae

 การจัดอันดับ 
แผนภาพข้างล่างนี้แสดงวิวัฒนาการชาติพันธุ์ของพืชในอันดับผักกาดพร้อมอายุโดยประมาณจากการศึกษาดีเอ็นเอในพลาสติดเมื่อ ค.ศ. 2018:

ในวันที่ 20 เมษายน 2020 พืชใหม่ชนิดเดียวจากนามิเบียชื่อว่า Tiganophyton karasense  จัดให้อยู่ในอันดับนี้ ในฐานะพืชชนิดเดียวของวงศ์ Tiganophytaceae ซึ่งมีความใกล้ชิดกับ Bataceae, Salvadoraceae และ Koeberliniaceae
# ตะวันบ้านทุ่ง
ตะวันบ้านทุ่ง เป็นละครโทรทัศน์ไทย แนวดราม่า-แอ็กชั่น-คอมเมดี นำแสดงโดย เกียรติกมล ล่าทา,สุนิสา เจทท์ ออกอากาศเมื่อวันที่ 22 สิงหาคม พ.ศ. 2556 - 20 กันยายน พ.ศ. 2556 เวลา 18.30 - 19.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ทีวี ธันเดอร์ จำกัด บทประพันธ์โดย ดาริยา บทโทรทัศน์โดย คฑาหัสต์ บุษปะเกศ, ตุณย์ กำกับการแสดงโดย อดุลย์ บุญบุตร

 รายชื่อนักแสดงนำ 
 เกียรติกมล ล่าทา  รับบทเป็น  เขมรัฐ / เข้ม
 สุนิสา เจทท์  รับบทเป็น  ปานรวี / ป่าน
 เปรมณัช สุวรรณานนท์  รับบทเป็น  ผู้กองดนุเดช
 มิรา โกมลวณิช  รับบทเป็น  หยาดพิรุณ / ฝน
 ภากร ธนศรีวนิชชัย  รับบทเป็น  อิศวร์
 คาร์โรไลน์ เอ็มม่า สปริงเก็ตต์  รับบทเป็น  อินทุอร
 อภิรดี ภวภูตานนท์  รับบทเป็น  ป้าตับเต่า
 โชคชัย บุญวรเมธี  รับบทเป็น  สนอง
 สุคนธวา เกิดนิมิตร  รับบทเป็น  จิตตา
 ตฤณ เศรษฐโชค  รับบทเป็น  บวร
 สุปราณี เจริญผล  รับบทเป็น  ปาริชาติ
 สรวงสุดา ลาวัณย์ประเสริฐ  รับบทเป็น  จันทร์
 สมมาตร ไพรหิรัญ  รับบทเป็น  สมโภช
 จักรกฤต โยมพยอม  รับบทเป็น  ดวง
 อำพล ขวัญพัก  รับบทเป็น  เด่น
 ธัชฎา ผิวอ่อน  รับบทเป็น  ดอกโสน
 อิทธิชัย พันธุ์ไม้  รับบทเป็น  บุญเพิ่ม
 ด.ญ.ปพิชญา วรสุทธิ์  รับบทเป็น  ปานรวี / ป่าน (วัยเด็ก)
 ด.ช.ภานุกร วงษ์บุญมาก  รับบทเป็น เขมรัฐ / เข้ม (วัยเด็ก)
 นักแสดงรับเชิญ 
 ภูชิสสะ ศุภธนพัฒน์
 วัชระ ปานเอี่ยม  รับบทเป็น ผอ.โรงพยาบาลในจังหวัดสุพรรณบุรี
 ยอดชาย เมฆสุวรรณ  รับบทเป็น พระ
 กลศ อัทธเสรี  รับบทเป็น กำนันสำเนียง

 เพลงประกอบละคร ตะวันบ้านทุ่ง 
 เพลง ตะวันบ้านทุ่ง (เพลงเปิด) - ขับร้อง : หลิน มาสเตอร์คีย์ เวทีแจ้งเกิด
 เพลง เริ่มต้นอีกครั้ง (เพลงปิด) - ขับร้อง : หลิน มาสเตอร์คีย์ เวทีแจ้งเกิด
 เพลง คิดถึงคนที่ไม่คิดถึง - ขับร้อง : เกียรติกมล ล่าทา, อิทธิชัย พันธุ์ไม้, หลิน มาสเตอร์คีย์ เวทีแจ้งเกิด
 เพลง เกี่ยวกันไหม - ขับร้อง : อิทธิชัย พันธุ์ไม้, หลิน มาสเตอร์คีย์ เวทีแจ้งเกิด
 เพลง ความรักไม่ SUCCESS - ขับร้อง : ธัชฎา ผิวอ่อน
# ลู่ จงอี
ลัทธิอนุตตรธรรมเชื่อว่าพระศรีอริยเมตไตรยแบ่งภาคมาเกิดเป็น ลู่ จงอี  เพื่อสืบต่อพงศาธรรมเป็นจู่ซือรุ่นที่ 17 ในประเทศจีนและเป็นจู่ซือองค์แรกในธรรมกาลยุคขาว

 ประวัติ 
ลู่ จงอี เกิดที่เมืองจี้หนิง มณฑลซานตง เมื่อวันที่ 18 พฤษภาคม ค.ศ. 1849 ครอบครัวมีฐานะยากจน กำพร้าบิดามารดาตั้งแต่ยังเล็ก จึงอยู่อาศัยกับน้องสาวชื่อลู่ จงเจี๋ย เพียงสองคน เมื่ออายุได้ 22 ปี จงอีจึงไปสมัครเป็นทหารเพื่อหารายได้มาจุนเจือครอบครัว 

ในปี ค.ศ. 1895 ขณะอายุได้ 46 ปี จงอีได้รับวิวรณ์จากพระแม่องค์ธรรมทางความฝันว่า ถึงเวลาที่ท่านต้องเริ่มพันธกิจโปรดสัตว์แล้ว ให้ไปขอรับถ่ายทอดเต๋าจากอาจารย์หลิว ชิงซฺวี (ศิษย์ของหวัง เจฺว๋อี ผู้ก่อตั้งลัทธิอนุตตรธรรม) ซึ่งเป็นจู่ซือของลัทธิอนุตตรธรรมอยู่ในขณะนั้น จงอีจึงตัดสินใจลาออกจากราชการ ไปตามหาอาจารย์หลิว ชิงซวี โดยมีเงินที่เก็บสะสมไว้ติดตัวอยู่ 100 ตำลึง เมื่อได้พบอาจารย์หลิว จงอีก็ได้รับเต๋า โดยเสียเงินทั้ง 100 ตำลึงที่มีอยู่เป็นค่าธรรมเนียม

หลังจากรับเต๋าแล้ว จงอีก็ทำงานเป็นคนงานตักน้ำผ่าฟื้นในสำนักของอาจารย์หลิวนั้น ต่อมาพระแม่องค์ธรรมก็ประทับทรงในกระบะทราย บอกให้อาจารย์หลิวมอบตำแหน่งจู่ซือให้กับพระศรีอริยเมตไตรยคือลู่ จงอี อาจารย์หลิวจึงประกาศแก่บรรดาศิษย์ว่าตนเองชรามากแล้ว ศิษย์ที่ได้รับอาณัติสวรรค์แล้วให้แยกย้ายกันไปฝึกปฏิบัติและเผยแพร่เต๋ากันเองต่อไป ส่วนลู่ จงอี ได้สืบทอดตำแหน่งจู่ซือต่อจากอาจารย์หลิวในปี ค.ศ. 1905 ต่อมา ลู จงอีได้รับแนะนำจากพระแม่องค์ธรรมซึ่งมาประทับทรงในกระบะทรายว่าให้กลับไปตำหนักกวนอิม 

ลู่ จงอี นึกถึงลู่ จงเจี๋ย น้องสาว จึงกลับไปหาน้องสาวที่เมืองจี่หนิง แล้วเล่าถึงเหตุการณ์ที่ตนเองได้รับเต๋า น้องสาวของจงอีเกิดความศรัทธา จึงร่วมกับพี่ชายเผยแพร่เต๋าต่อไปจนแพร่หลาย มีผู้ติดตามเป็นสาวกมากมายหลายพันคน รวมทั้งจาง เทียนหรัน และซุน ฮุ่ยหมิง ซึ่งมาเข้าสำนักในปี ค.ศ. 1918

ลู่ จงอี ถึงแก่กรรมเมื่อวันที่ 26 กุมภาพันธ์ ค.ศ. 1925 สิริอายุได้ 76 ปี

 หลังมรณกรรม 
หลังจากลู่ จงอี ถึงแก่มรณกรรมแล้ว พระแม่องค์ธรรมได้ประทับทรงในกระบะทราย ประกาศว่าลู่ จงอี ได้รับอริยฐานะเป็น “จินกงจู่ซือ”  และหลังจากมรณกรรมได้ 100 วัน อาจารย์ลู่ได้เข้าสิงร่างบุรุษชาวมณฑลซานซีชื่อหยาง ชุนหลิง ซึ่งไม่เคยรู้จักลัทธิอนุตตรธรรมมาก่อน นายหยางเดินทางมาที่สถานธรรมที่เมืองจี่หนาน มณฑลซานตง และถ่ายทอดโอวาท 2 ครั้ง คือคัมภีร์ “จินกงเมี่ยวเตี่ยน” และคัมภีร์ “หมีเล่อเจินจิง” ทั้งสองคัมภีร์ถือเป็นคัมภีร์ศักดิ์สิทธิ์ในลัทธิอนุตตรธรรม
# บริษัทร่วมทุน (ญี่ปุ่น)
บริษัทร่วมทุน  เป็นบริษัท (company) รูปแบบหนึ่งตามกฎหมายญี่ปุ่น

 ศัพท์ 

คำ "คาบูชิกิไกชะ" (kabushiki gaisha) นี้ บริษัทหลายแห่งของญี่ปุ่นมักแปลว่า "บริษัทจำกัด" (limited company) ส่วนบริษัทอื่น ๆ มักแปลเพียง "บริษัท" (corporation หรือ incorporated) แต่คำนี้มีความหมายตรงตัวว่า "บริษัทร่วมทุน" (stock company หรือ joint stock company) รัฐบาลญี่ปุ่นเองเดิมอนุมัติให้แปลอย่างเป็นทางการว่า "บริษัทธุรกิจ" (business corporation) แต่ปัจจุบันเปลี่ยนให้แปลว่า "บริษัทร่วมทุน" (stock company)"", Asahi Shimbun, March 18, 2006. (summary)Standard Bilingual Dictionary of Legal Terminology.

ในภาษาญี่ปุ่น คำดังกล่าวเป็นได้ทั้งปัจจัย (suffix) เช่น "โตโยตะจิโดชะคาบูชิกิไกชะ" ("Toyota Motor Corporation") และอุปสรรค (prefix) เช่น "คาบูชิกิไกชะเด็นสือ" ("Dentsu Inc.")

 ความเป็นมา 

เดิมประมวลกฎหมายแพ่งญี่ปุ่นได้วางระเบียบการจัดตั้งบริษัทร่วมทุนเอาไว้ บริษัทร่วมทุนแห่งแรก คือ ธนาคารประจำชาติแห่งแรกของญี่ปุ่น (First National Bank of Japan) ซึ่งจัดตั้งขึ้นเมื่อ ค.ศ. 1873 ภายหลังเมื่อญี่ปุ่นถูกสหรัฐอเมริกายึดครองหลังสงครามโลกครั้งที่สอง ชาติผู้เข้ายึดครองได้สังคายนาประมวลกฎหมายแพ่งโดยอาศัยรัฐบัญญัติบริษัทธุรกิจอิลลินอยส์ ค.ศ. 1933 (Illinois Business Corporation Act of 1933) เป็นแม่แบบ บริษัทร่วมทุนของญี่ปุ่นจึงมีร่องรอยบริษัทแบบอเมริกันหลายประการRamseyer, Mark, and Minoru Nakazato, Japanese Law: An Economic Approach (Chicago: University of Chicago Press, 1999), p. 111. แต่ก็แตกต่างกันบ้าง เช่น บริษัทร่วมทุนญี่ปุ่นไม่สามารซื้อหุ้นของตนกลับคืนมาได้ ไม่สามารถขายหุ้นราคาน้อยกว่าห้าหมื่นเยนต่อหนึ่งหุ้นได้ และไม่สามารถดำเนินกิจการโดยอาศัยทุนส่วนเกิน (paid-in capital) ซึ่งต่ำกว่าสิบล้านเย็นได้ (ข้อกำหนดเหล่านี้ปัจจุบันได้เปลี่ยนแปลงหรือยกเลิกแล้วก็มี)Ramseyer, op. cit., p. 123.

ครั้นวันที่ 29 กรกฎาคม ค.ศ. 2005 รัฐสภาญี่ปุ่นตราพระราชบัญญัติบริษัท (Companies Act) ฉบับใหม่ซึ่งใช้บังคับตั้งแต่วันที่ 1 พฤษภาคม ปีถัดมา พระราชบัญญัติฉบับนี้เปลี่ยนแปลงระเบียบการจัดตั้งและดำเนินบริษัทร่วมทุนอย่างใหญ่หลวง โดยปรับปปรุงให้มีลักษณะคล้ายคลึงกับบริษัทร่วมทุนในสหรัฐอเมริกามากขึ้น
# มาวิน ทวีผล
มาวิน ทวีผล (เกิด 15 กรกฎาคม พ.ศ. 2524) ชื่อเล่น วิน เป็นนักแสดงและพิธีกรชาวไทย สังกัดช่อง 3 เอชดี

ประวัติ
มาวิน สำเร็จการศึกษาในระดับประถมศึกษาจากโรงเรียนเซนต์คาเบรียล และในระดับมัธยมศึกษาจากโรงเรียนเตรียมอุดมศึกษา   ห้องสายศิลป์เยอรมัน (ต.อ.60) และระดับปริญญาตรีจากมหาวิทยาลัยอัสสัมชัญ เริ่มเข้าวงการด้วยการเดินแบบ ถ่ายแบบก่อนเข้าสู่วงการละครโดยการชักนำของ วรายุทธ มิลินทจินดา มาวิน-ทวีผล" ผมไม่ชอบกินวุ้นเส้น" - ข่าวไทยรัฐออนไลน์ โดยมีผลงานทางละครทางช่อง 3 ที่สร้างชื่อเสียงคือ มาเฟียที่รัก และ ดิน น้ำ ลม ไฟ http://www.manager.co.th/Entertainment/ViewNews.aspx?NewsID=9530000120108 ปัจจุบันยังเป็นนายแบบตามแคตวอล์คและตามนิตยสารแฟชั่นต่างๆ หลายเล่ม อีกทั้งยังทำงานทั้งเบื้องหน้าและเบื้องหลังทางละครช่อง 3

มาวิน ได้จดทะเบียนสมรสกับ ปิยวดี มาลีนนท์ ผู้จัดละครและบุตรสาวของประชา มาลีนนท์ เมื่อวันที่ 12 ธันวาคม พ.ศ. 2564 

มีบุตรสาวด้วยกัน 1 คน ชื่อ น้องเหมียวหมี่ เกิดเมื่อวันที่ 11 พฤษภาคม พ.ศ. 2568

 ผลงาน 
 ละครโทรทัศน์ 
ละครโทรทัศน์ทั้งหมดด้านล่างนี้ออกอากาศทางช่อง 3
 ปี   เรื่อง  รับบทเป็น พ.ศ. 2550  จอมใจ     มาเฟียที่รัก  เจี้ยนหาว พ.ศ. 2552  ดิน น้ำ ลม ไฟ  ลม / วายุ / อาฟง พ.ศ. 2553  ศิราพัชร ดวงใจนักรบ  เจ้าชายภูษณะ ธาราหิมาลัย  ราจีฟ วายุภัคมนตรา  พ.ศ. 2555  แววมยุรา  รับเชิญ พ.ศ. 2556  ชาติเจ้าพระยา  ต้น  พ.ศ. 2557  รักนี้เจ๊จัดให้  แฟรงกี้ ลูกสาวพ่อมด  ร้อยเอกริโอจิ มาคีโน่  พ.ศ. 2558  ชาติเจ้าพระยา 2  ต้น แก้วตาหวานใจ  มุรธา อัศวเรืองฤทธิ์ (หมึก) พ.ศ. 2559  บ่วงอธิฏฐาน  โจร (รับเชิญ) เลือดรักทระนง  ร้อยโทโทชิ ดวงใจพิสุทธิ์  ชีร (หมู) (รับเชิญ) พ.ศ. 2560  บัลลังก์ดอกไม้  จิระ (โจ้) สายลับจับแอ๊บ  ชลลัมภีร์ พ.ศ. 2563  ความทรงจำสีจาง  เล้ง พ.ศ. 2565  ซ่านเสน่หา  คมชาญ รวีทรัพย์เจริญกุล (เฮียเคี้ยง) (รับเชิญ) พ.ศ. 2568  เมื่อตะวันลับฟ้าก็จะเป็นเวลาของดวงดาว   มนตรี รุจีโอชา (ปุ๊)

 ซีรีส์ 
 ปี พ.ศ.  เรื่อง  รับบทเป็น  ออกอากาศ  พ.ศ. 2553  บันทึกกรรม ตอน ชั่วดี พ่อค้ายาเสพติด    ช่อง 3  พ.ศ. 2556  จุดนัดภพ  บุรุษพยาบาล (รับเชิญ)   พ.ศ. 2564  รักล้นพุง  ธนากร (ทอย)  Netflix,ทรูโฟร์ยู

 พิธีกร 
 โทรทัศน์ 
 พ.ศ. 2564 – พ.ศ. 2567 : ข่าวสามสี วันจันทร์ – วันศุกร์ เวลา 14.25 น. – 14.55 น. ทางช่อง 3 เอชดี ร่วมกับ ปีติภัทร คูตระกูล, ปวริศา เพ็ญชาติ, ชลธิชา นวมสุคนธ์, กรกมล ชิตพงศ์, ชาเคอลีน มึ้นช์, ฉัตรปวีณ์ ตรีชัชวาลวงศ์ (3 พฤษภาคม พ.ศ. 2564 – 31 ธันวาคม พ.ศ. 2567)
 พ.ศ. 2568 –  : เที่ยวฟิน กินฉ่ำ วันเสาร์ เวลา 15.15 น. – 16.00 น. ทางไทยรัฐทีวี

 ออนไลน์ 
 พ.ศ. 2561 : โอปป้าพาฟิน ทางช่อง YouTuber:MAWIN FINFERRR
 พ.ศ. 2562 : มาวินฟินเฟ่อร์ ทางช่อง YouTuber:MAWIN FINFERRR
# เควิน ซีเกอร์ส
เควิน โจเซฟ ซีเกอร์ส (เกิดเมื่อวันที่ 19 กันยายน ค.ศ. 1984 เป็นนักแสดงและนายแบบชาวแคนาดา เควินได้รับบทจอช แฟรมม์ ในภาพยนตร์เรื่อง Air Bud รับบท เดเมียน ดัลการ์ด ในซีรีส์เรื่อง Gossip Girl และได้แสดง มิวสิควิดิโอของ Rock Mafia ในเพลง The Big Bang

 แหล่งข้อมูล
# ศาสนาในประเทศเกาหลี
ศาสนาในประเทศเกาหลี ประชากรส่วนใหญ่ไม่มีศาสนา นี่คือแผนภูมิแสดงการนับถือศาสนาในประเทศเกาหลี

 ศาสนาในประเทศเกาหลีใต้ 

 ศาสนาในประเทศเกาหลีเหนือ
# จักรพรรดินีเซี่ยวซูรุ่ย
จักรพรรดินีเซี่ยวซูรุ่ย   แห่งกองธงขาวแมนจูตระกูลสีถ่าล่า (喜塔臘氏) เป็นพระนามหลังสิ้นพระชนม์ในพระจักรพรรดินีพระองค์แรกในจักรพรรดิเจียชิ่ง พระนางเป็นจักรพรรดินีแห่งราชวงศ์ชิงใน ค.ศ. 1796 จนกระทั่งสิ้นพระชนม์ใน ค.ศ. 1797

 พระราชประวัติ 
จักรพรรดินีเซี่ยวซูรุ่ย ประสูติในราชสกุลแมนจู สกุล ฉี่ถ่าล่า พระบิดาของพระนางทรงดำรงพระยศเป็น ฉี่ถ่าล่า โฮ่วชินโกว  ซึ่งทำงานราชการในช่วงรัชสมัยของจักรพรรดิเฉียนหลง ทรงประสูติในปี ค.ศ. 1760 ในช่วงรัชสมัยจักรพรรดิเฉียนหลง 
ใน ค.ศ. 1774 ทรงเข้าอภิเษกสมรสกับ มกุฎราชกุมารหย่งเยี๋ยน พระโอรสองค์ที่สิบห้าใน จักรพรรดิเฉียนหลงและทรงมีพระประสูติกาลพระธิดาสองพระองค์และพระโอรสหนึ่งพระองค์ และ เมื่อ 9 กุมภาพันธ์ ค.ศ.1796 จักรพรรดิเฉียนหลง ทรงสละราชสมบัติและโดยทรงขึ้นดำรงตำแหน่งเป็น พระบิดาหลวง หรือ จักพรรดิสูงสุด (จีน: 太上皇帝-ไท่ซั่งหวง) อย่างไรก็ตามแม้จะสละราชบัลลังค์แล้วแต่อำนาจที่แท้จริงยังคงอยู่กับพระองค์ มกุฎราชกุมารหย่งเยี๋ยน ได้รับการเสวยราชย์สมบัติต่อมาเป็น สมเด็จพระจักรพรรดิเจียชิ่ง ทรงสถาปนาพระวรชายาเอก ฮีตียาเป็นสมเด็จพระจักรพรรดินีพระองค์แรกในรัชกาลของพระองค์หลังจากพิธีบรมราชาภิเษก
สมเด็จพระจักรพรรดินี ทรงพระประชวรและเสด็จทิวงคต ในปี ค.ศ. 1797 จากที่ทรงพระยศสมเด็จพระจักรพรรดินีได้เพียงหนึ่งปี พระศพถูกฝังอยู่ในสุสาน เชิงหลิง ในสุสานชิงตะวันตก

พระอิสริยยศ
 ในรัชสมัยจักรพรรดิเฉียนหลง (ครองราชย์ ค.ศ. 1735–1796):
 พระนางสีถ่าล่า (ตั้งแต่ 2 ตุลาคม ค.ศ. 1760)
 ตี๋ฝูจิ้น (ตั้งแต่ 5 มิถุนายน ค.ศ. 1774乾隆三十九年 四月 二十七日)
 ในรัชสมัยจักรพรรดิเจียชิ่ง (ครองราชย์ ค.ศ. 1796–1820):
 จักรพรรดินี (ตั้งแต่ 12 กุมภาพันธ์ ค.ศ. 1796嘉慶元年 正月 四日)
 จักรพรรดินีเซี่ยวซู (ตั้งแต่พฤษภาคม/มิถุนายน ค.ศ. 1797嘉慶二年 五月)
 ในรัชสมัยจักรพรรดิเต้ากวัง (ครองราชย์ ค.ศ. 1820–1850):
 จักรพรรดินีเซี่ยวซูรุ่ย (ตั้งแต่เมษายน/พฤษภาคม ค.ศ. 1821道光元年 三月)

  พระราขโอรส-ธิดา  
 ในฐานะอัครมเหสี:
 พระราชธิดาองค์ที่สองในจักรพรรดิเจียชิ่ง (2 มิถุนายน ค.ศ. 1780 – 6 กันยายน ค.ศ. 1783)
 หมินหนิง (16 กันยายน ค.ศ. 1782 – 26 กุมภาพันธ์ ค.ศ. 1850) พระราชโอรสองค์ที่สองในจักรพรรดิเจียชิ่ง ขึ้นครองราชย์ในวันที่ 3 ตุลาคม ค.ศ. 1820 ในฐานะจักรพรรดิเต้ากวง
 องค์หญิงจวงจิ้งกู้หลุน (20 ตุลาคม ค.ศ. 1784 – 27 มิถุนายน ค.ศ. 1811) พระราชธิดาองค์ที่สี่ในจักรพรรดิเจียชิ่ง
 สมรสกับหม่าหนีปาต๋าหล่า (เสียชีวิต ค.ศ. 1832) แห่งสกุลตูเมดบอร์จีกิตในพฤศจิกายน/ธันวาคม ค.ศ. 1802
 แท้งบุตรตอนอายุ 3 เดือน (18 สิงหาคม ค.ศ. 1785)

  อ้างอิง  

ข้อมูล
# รักบี (วอริกเชอร์)
รักบี้  เป็นเมืองในวอริกเชียร์ ประเทศอังกฤษ ตั้งอยู่ริมฝั่งแม่น้ำเอวอน เมืองมีประชากร 61,988 คน(ค.ศ. 2001) ทำให้เป็นเมืองใหญ่ที่สุดอันดับ 2 ของวอริกเชียร์เคาน์ตี รักบี้ตั้งอยู่ห่างจากเมืองคอเวนทรีทางทิศตะวันออกราว 13 ไมล์ (21 กม.) เป็นที่ตั้งของโรงเรียนรักบี้ (ตั้งขึ้นเมื่อ ค.ศ. 1567) ซึ่งเป็นสถานที่กีฬารักบี้ถือกำเนิดขึ้น
# ซานเซเวโร
ซานเซเวโร  เป็นเมืองและเทศบาลในจังหวัดฟอจจา แคว้นปุลยา ทางทิศใต้-ตะวันออกของประเทศอิตาลี 

มีภูมิอากาศแบบเมดิเตอร์เรเนียน มีอากาศค่อนข้างหนาวในฤดูหนาว (นานครั้งถึงมีหิมะตก) และอากาศร้อนจัดในฤดูร้อน มีลมพัดแรงอยู่ประจำ
# เปห์ เอวินด์ สวินฮุฟวุด
เปห์ เอวินด์ สวินฮุฟวุด  (15 ธันวาคม ค.ศ. 1861 - 29 กุมภาพันธ์ ค.ศ. 1944) เป็นผู้สำเร็จราชการแห่งฟินแลนด์คนแรกในปี 1918 และเป็นประธานาธิบดีคนที่ 3 ของประเทศฟินแลนด์ ในระหว่างปี 1931-1937 ในอดีตเขาเป็นทนาย ผู้พิพากษาและนักการเมืองในรัสเซีย ราชรัฐฟินแลนด์ เขามีบทบาทสำคัญในการเคลื่อนไหวเพื่อเรียกร้องเอกราชของฟินแลนด์ สวินฮุฟวุดได้เป็นประมุขแห่งรัฐเอกราชฟินแลนด์คนแรกในฐานะประธานวุฒิสภา และจากนั้นต่อมาเป็นผู้พิทักษ์แห่งรัฐหรือผู้สำเร็จราชการ นอกจากนี้เขายังทำหน้าที่ในฐานะนายกรัฐมนตรีในช่วง 1930-1931

เครื่องราชอิสริยาภรณ์

  : เครื่องอิสริยาภรณ์ดอกกุหลาบขาว
  : เครื่องอิสริยาภรณ์สันติภาพ
  : เครื่องราชอิสริยาภรณ์ทูตสวรรค์
  : เครื่องอิสริยาภรณ์นกอินทรีขาว
  : เครื่องอิสริยาภรณ์นกอินทรี
  ฮังการี : เครื่องอิสริยาภรณ์นักบุญแห่งราชอาณาจักรฮังการี
# ซ็อมลอ-มจูร์
ซ็อมลอ-มจูร์ (, สมฺลมฺชูรฺ) ภาษาเขมรถิ่นไทยเรียก สันลอมะจู (แปลว่า ต้มส้ม, ต้มเปรี้ยว) ภาษาไทยถิ่นตราดเรียก ต้มส้มสะลอมะจู ในประเทศไทยเรียก แกงส้มเขมร เป็นแกงชนิดหนึ่งของประเทศกัมพูชาที่มีรสเปรี้ยวนำ ซึ่งได้จากมะขามเปียก หรืออาจได้จากมะเขือเทศ สับปะรด ส่วนเนื้อสัตว์ชาวเขมรนิยมใช้เนื้อวัวเป็นหลักองค์ บรรจุน, ดร. (สิงหาคม 2564). "ข้างสำรับกัมพูชา : คำพื้นบ้านเขมรยังเป็นราชาศัพท์ไทย ประสาอะไรกับอาหาร". ศิลปวัฒนธรรม 42:(10), หน้า 43 และมีส่วนประกอบอื่นอีก เช่น ผักบุ้ง ขึ้นฉ่าย และใบย่านาง มีลักษณะคล้ายกับกัญจัว  ซึ่งเป็นแกงชนิดหนึ่งของเวียดนามภาคใต้

ซ็อมลอ-มจูร์ มีหลายรูปแบบ ได้แก่
 ซ็อมลอ-มจูร์ยวน (, สมฺลมฺชูรฺยูนฺ) คือแกงใส่กุ้ง ปลา ไก่ โดยมีสับปะรด ปลากรอบ และมะเขือเทศเป็นตัวชูรส
 ซ็อมลอ-มจูร์-ซแร (, สมฺลมฺชูรฺแสฺร) คือแกงใส่ปลาสด ปลากรอบ ปู และมะละกอดิบ
 ซ็อมลอ-มจูร์เกรือง (, สมฺลมฺชูรฺเครือง) คือแกงใส่เนื้อวัว (หรือหมู) เกรืองสีเหลือง ผักบุ้ง มะเขือเปราะ และชมพู่แก้มแหม่มตากแห้ง
 ซ็อมลอ-มจูร์คะติฮ์ (, สมฺลมฺชูรฺขะทิ) คือแกงใส่เนื้อหมู สับปะรด และกะทิ

ชาวเขมรในประเทศไทยจะนิยมใช้ปลาดุกเป็นหลัก ต่างจากชาวเขมรในประเทศกัมพูชาที่นิยมใช้เนื้อวัว ในชุมชนบ้านครัว กรุงเทพมหานคร ประเทศไทย อันเป็นชุมชนชาวจามมุสลิมที่อพยพมาจากประเทศกัมพูชา มีอาหารชนิดนี้ เรียกว่า แกงส้มเนื้อ หรือ แกงส้มเขมร มีส่วนประกอบหลักคือ เนื้อวัวต้มจนเปื่อย ปรุงรสด้วยเครื่องแกงเผ็ด มะเขือเปราะ ถั่วฝักยาว ใบมะกรูด ใบโหระพา ชูรสเปรี้ยวด้วยมะเขือเทศ และมะขามเปียก
# วิชิต แสงทอง
นายวิชิต แสงทอง เป็นอดีตรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์ และเป็นอดีตสมาชิกสภาผู้แทนราษฎรจังหวัดศรีสะเกษ 2 สมัย และอดีตอธิบดีกรมแรงงาน ในปี 2520 - 2526รวบอดีตอธิบดีกรมแรงงานตุ๋นเหยื่อไปทำงานมาเลเซีย อดีตผู้ว่าราชการจังหวัดสิงห์บุรี

 ประวัติ 
วิชิต แสงทอง เกิดเมื่อวันที่ 1 เมษายน พ.ศ. 2474 สำเร็จการศึกษาระดับปริญญาโทจากประเทศสหรัฐอเมริกา เคยเป็นสมาชิกสภาปฏิรูปฯ ใน พ.ศ. 2520ภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529

วิชิต แสงทอง เสียชีวิตในปี 2552 และมีพิธีพระราชทานเพลิงศพ ณ เมรุวัดมกุฏกษัตริยาราม กรุงเทพมหานคร เมื่อวันที่ 12 กรกฎาคม พ.ศ. 2552อนุสรณ์พระราชทานเพลิงศพนายวิชิต แสงทอง ณ เมรุวัดมกุฏกษัตริยาราม กรุงเทพมหานคร วันอาทิตย์ที่ 12 กรกฎาคม พ.ศ. 2552, [ม.ป.ท. : ม.ป.พ], 2552 : 215 หน้า

 การทำงาน 
วิชิต แสงทอง เคยรับราชการและเคยดำรงตำแหน่งอธิบดีกรมแรงงาน กระทรวงมหาดไทย ในปี 2520 ถึงปี 2526 เป็นผู้ว่าราชการจังหวัดสิงห์บุรี ในปี 2526 ถึงปี 2528ทำเนียบผู้ว่าราชการจังหวัดสิงห์บุรี

วิชิต แสงทอง ได้รับเลือกตั้งเป็นสมาชิกสภาผู้แทนราษฎรจังหวัดศรีสะเกษ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอก เปรม ติณสูลานนท์

ต่อมาได้รับเลือกตั้งสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติพัฒนา

วิชิต แสงทอง ตกเป็นจำเลยฐานร่วมกันหลอกลวงผู้อื่นว่าสามารถส่งไปทำงานในต่างประเทศได้ และร่วมกันฉ้อโกง ตามคดีดำหมายเลขดำ อ.2336/2550 ซึ่งต่อมาศาลสั่งจำหน่ายคดี เนื่องจากจำเลยเสียชีวิตจำหน่ายคดี “วิชิต แสงทอง” ตุ๋นแรงงาน เหตุเสียชีวิต!

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๑, ๓ ธันวาคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๕, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๙๗ ตอนที่ ๖๔ ง ฉบับพิเศษ หน้า ๒๕๕๕, ๒๑ เมษายน ๒๕๒๓
# มหาวิทยาลัยไฟรบวร์ค
มหาวิทยาลัยไฟรบวร์ค  หรือชื่อเต็มว่า มหาวิทยาลัยอัลแบร์ท ลูทวิช แห่งไฟรบวร์ค  เป็นสถาบันอุดมศึกษาของรัฐในนครไฟรบวร์คอิมไบรส์เกา รัฐบาเดิน-เวือร์ทเทิมแบร์ค ประเทศเยอรมนี

ค.ศ. 1457 ราชวงศ์ฮาพส์บวร์คก่อตั้งมหาวิทยาลัยนี้ขึ้นเป็นมหาวิทยาลัยแห่งที่สองในดินแดนออสเตรีย-ฮาพส์บวร์ค แห่งแรกคือ มหาวิทยาลัยเวียนนา มหาวิทยาลัยไฟรบวร์คมีประเพณียาวนานทางด้านการเรียนการสอนมนุษยศาสตร์ สังคมศาสตร์ และวิทยาศาสตร์ ทั้งยังเป็นแหล่งศึกษาของบุคคลสำคัญทางด้านวัฒนธรรมตะวันตกหลายคน เป็นต้นว่า มาร์ทิน ไฮเดกเกอร์ (Martin Heidegger), ฮันนาห์ อาเร็นดท์ (Hannah Arendt), รูดอล์ฟ คาร์แนป (Rudolf Carnap), เดวิด โดบ (David Daube), โจฮัน เอก (Johann Eck), ฮันส์-เกออร์ก กาดาเมอร์ (Hans-Georg Gadamer), ฟรีดริช ฮาเยก (Friedrich Hayek), เอ็ดมุนด์ ฮุสเซิร์ล (Edmund Husserl), ฟรีดริช ไมเนกเคอ (Friedrich Meinecke) และ มักซ์ เวเบอร์ (Max Weber) อนึ่ง ยังมีบุคลากรได้รับรางวัลโนเบลสิบเก้าคน และมีนักวิชาการสิบห้าคนได้รับรางวัลกอทท์ฟรีดวิลเฮล์มไลบ์นิซ (Gottfried Wilhelm Leibniz Prize) อันเป็นรางวัลสูงสุดของประเทศ ขณะปฏิบัติงานอยู่ ณ มหาวิทยาลัยนี้ด้วย

ปัจจุบัน ไฟรบวร์คเป็นมหาวิทยาลัยเก่าแก่เป็นอันดับที่ห้าในประเทศเยอรมนี และเป็นสถานศึกษาและวิจัยชั้นสูงของยุโรป ประกอบด้วยคณะทั้งสิ้นสิบเอ็ดคณะ และมีนักศึกษาทั้งจากทั่วประเทศและจากประเทศอื่นอีกกว่าหนึ่งร้อยยี่สิบประเทศ นักศึกษาต่างชาตินั้นนับได้ราวร้อยละสิบหกของนักศึกษาทั้งหมดFreiburg University Statistics Page (de) วงวิชาการ การเมือง และสื่อมวลชนขนานนามไฟรบวร์คว่าเป็นมหาวิทยาลัยผู้ดีแห่งเยอรมนี"Crème de la Crème: Six More German Universities Anointed for 'Elite' Funding"  ด้วยกิตติคุณอันมากยิ่งและยาวนานเช่นนี้ มหาวิทยาลัยจึงมีความมุ่งหมายไปทั้งในทางอดีตและอนาคต คือ ธำรงรักษามรดกทางวิชาการด้านประวัติศาสตร์และวัฒนธรรม กับทั้งพัฒนากระบวนการและสร้างสรรค์โอกาสใหม่ ๆ ให้รับกับโลกที่เปลี่ยนแปลงอยู่เสมอAlbert-Ludwigs-Universität Freiburg (2007) "Mission statement of the University of Freiburg"